La marcia dij coscrit piemontèis

La marcia dij coscrit piemontèis a l'é na canson scrita da Gioann Gastàud e musicà dal maestro Raffaele Cuconato a la fin ëd l'800.

Ant ël test as làuda 'l corage e l'orgheuj dij coscrit piemontèis.
A l'é un dij tòch pì sonà da le fanfare alpin-e.

 Test 

LA MARCIA DIJ COSCRIT PIEMONTÈIS
Mùsica 'd R. Cuconato - Paròle 'd G. Gastaldi (Tito Livido)

Fieuj partoma sentì le fanfare,
con le trombe ch'a son-o d'antorn,
sensa gnògne 'mbrassé vòstra mare,
peui an marcia al segnal dij tambur.
L'han d'invidia le lacrime a j'euj,
dij compagn ch'a ne strenzo la man,
su marcioma cantoma bei fieuj,
rataplan,rataplan,rataplan.

Difensor dla nòstra tèra,
gnun nemis an fa tramblé,
sentinele a la frontiera,
fior d'alpin e canonié,
gnun ramì dla siraA smija che 'l test original a disa gnun ramì dla cera spalia e nen gnun ramì dla sira spalia. La cera a Turin a veul dì la facia, ël vis, ël moro, a sarìa che gnun a l'é 'n rachìtich (ramì) dla facia bianca. Ma 'nt la provincia ëd Coni, specie 'nt ël salussèis as dis ëncora sira sempe con l'istess significà. Quindi a livel lessical a peulo steje tute e doi le version. Contut a tocrìa controlé na stampa dla vërsion original.. spalia,
tribulà dal mal cadù,
l'é 'l Piemont ch'a-j dà a l'Italia,
soa pì bela gioventù.

Gnun d'Italia desidera guèra,
ni massacri ni scene d'oror,
son l'emblema dla nòstra bandiera,
la speransa, la fede e l'amor.
Ma col dì che n'ariva 'd difende,
col bon drit ò l'onor d'italian,
i l'avroma 'd coragi da vende,
rataplan,rataplan,rataplan. 

Difensor dla nòstra tèra,
gnun nemis an fa tramblé,
sentinele a la frontiera,
fior d'alpin e canonié,
gnun ramì dla sira spalia,
tribulà dal mal cadù,
l'é 'l Piemont ch'a-j dà a l'Italia,
soa pì bela gioventù.

Nòte e arferiment

Categorìa: Canson popolar piemontèisa